[{"text_idx": "#000000", "text": "Hementxe gaude sartu irten azkar batean, datorren hilabeteko egutegi inprimagarria zuekin partekatzeko."}, {"text_idx": "#000001", "text": "Konturatu orduko uda pasa egin zaigu eta iraila gainean dugu. laster eskolara bueltatzeko ordua iritsiko zaigu eta hau izango da askorentzat, benetako urte hasiera."}, {"text_idx": "#000002", "text": "Beno, utz ditzagun hizketaldiak eta joan gaitezen arira; hemen azpiko argazkian ikus dezakezue nola geratu egin den iraileko egutegia, eta beti bezala zuen gustukoa baldin bada eta zuentzat nahi baduzue, beherago utziko dugun deskarga botoian klikatuz zuena izango da."}, {"text_idx": "#000003", "text": "Gure egutegi inprimagarri guztiak bezala, jpg formatuan utzi dizuegu, nahiago duzuen tamainan lasai inprima dezazuen."}, {"text_idx": "#000004", "text": "Esan bezala hemen duzue deskarga botoia."}, {"text_idx": "#000005", "text": "Espero dugu, hau ere zuen gustukoa izango dela."}, {"text_idx": "#000006", "text": "Gaurkoan uda honetan izaten ari garen eguraldi eroa dela eta, etxean edo toki itxietan pasatzen ari garen denbora arinago izan dadin, eskulan erraz bat ekartzen dizuegu."}, {"text_idx": "#000007", "text": "Egia esan , guk lan hau eta bere argazkiak, eskolako azken egunetan egin genuen, eta uda honetarako aproposa iruditu zaigu."}, {"text_idx": "#000008", "text": "Oraingo honetan zuhaitz hosto eroriak biltzeko ibilalditxo bat egin , eta ondoren arratsalde pasa bat hauekin apaingarriak egitera gonbidatzen zaituztegu."}, {"text_idx": "#000009", "text": "Hauek guk erabili egin ditugun materialak."}, {"text_idx": "#000010", "text": "Hostoak, noski. Guk eskola ondoan dauden magnolioen hosto eroriak bildu genituen."}, {"text_idx": "#000013", "text": "Lehenengo egingo duguna, hostoak biltzea izango da. Txango bat antolatu dezakegu hostoak biltzeko, edo auzotik buelta bat ematen , edo parkerako bidean aurkitu ditzakegun hosto eroriak bildu ditzakegu."}, {"text_idx": "#000014", "text": "Behin gure hostoak dauzkagunean, hauek apaintzeko ordua iritxi da."}, {"text_idx": "#000015", "text": "Argizariak hartu eta gure gustuko diseinuak egingo dizkiogu. Kolorez beteko ditugu hostoak."}, {"text_idx": "#000016", "text": "Behin margotu egin ditugunean, nahi izan ezkero koloreko artileekin apaingarriak egin eta ipiniko dizkiogu."}, {"text_idx": "#000017", "text": "Gure gustura apainduta daudenean, kola txuria hartu eta pintzelarekin hostoaren gainean emango diogu kapa eder bat. Horrela gure lana babestuko dugu."}, {"text_idx": "#000018", "text": "Kola ondo lehortu arte itxarongo dugu. Eguzkitan utzi ezkero segituan lehortuko da."}, {"text_idx": "#000019", "text": "Kola ondo lehortu denean, berez, lana bukatu egin dugu. Orain zein txoko apainduko dugun erabakitzea besterik ez zaigu falta."}, {"text_idx": "#000020", "text": "Guk egur puska lodi batean zintzilikatu egin ditugu, eta jangelako paretan jarri."}, {"text_idx": "#000021", "text": "Politak, ezta?!. Guri asko gustatu egin zaizkigu."}, {"text_idx": "#000022", "text": "Zuen bertsioak egitera animatzen zaituztegu."}, {"text_idx": "#000024", "text": "Un hogar para mis cositas"}]